b'\n_START_ARTICLE_\nKmeri\n_START_SECTION_\nPovijest\n_START_PARAGRAPH_\nKmeri stvaraju svoje prve dr\xc5\xbeave od 1. stolje\xc4\x87a, da bi u 7. stolje\xc4\x87u vladali srednjom Indokinom (dr\xc5\xbeava \xc4\x8cenla). U 11. stolje\xc4\x87u kralj Jayavarman II. postaje \xe2\x80\x9evladar svijeta\xe2\x80\x9c i tada se po prvi put spominje dr\xc5\xbeava Kambod\xc5\xbea. U 12. stolje\xc4\x87u Kambod\xc5\xbea postaje najja\xc4\x8dom dr\xc5\xbeavom u Indokini s prijestolnicom u veli\xc4\x8danstvenom Angkoru gdje se nalazi preko 1000 hramova sjajne arhitekture (Angkor Wat i dr.)._NEWLINE_Kako su bili u stalnim sukobima sa susjednim narodima (Tajland, Vijetnam, Sijam), Kmeri su bili prisiljeni 1434. godine napustiti Angkor i od tada prijestolnicom postaje Phnom Pen._NEWLINE_Khmer Loeu (Planinski Kmeri) je naziv za srodne etni\xc4\x8dke grupe koje nastanjuju sjeverni planinski dio Kambod\xc5\xbee te govore jezicima iz Mon-Khmer grupe austroazijske obitelji jezika._NEWLINE_Naziv se po\xc4\x8deo koristiti 1960-ih kada je kambod\xc5\xbeanska vlada zapo\xc4\x8dela ambiciozni program s ciljem da se ta plemena asimiliraju u kambod\xc5\xbeansko dru\xc5\xa1tvo i steknu "kmerski" nacionalni identitet, iako su mnoga od njih uop\xc4\x87e ni po jeziku ni po kulturi nisu srodna Kmerima.\n_START_SECTION_\nKultura\n_START_PARAGRAPH_\nU ranoj povijesti Kmera, u kulturi i religiji Kmera prevladavali su indijski utjecaji (hinduizam i budizam). Kmeri su vjerovali u bo\xc5\xbeanski kult vladara te su \xc5\xa1tovali kraljeve-bogove kojima su se rado odazivali u velikim gra\xc4\x91evinskim pothvatima gdje su radili u poluropskom statusu. \xc5\xbdene su imale izvanredan status u kmerskom dru\xc5\xa1tvu, te su se samo one smjele baviti trgovinom.'